ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
இந்தியாவின் எதிர்கால வளர்ச்சிக்கு பசுமைப் பொருளாதாரம் புதிய கூடுதல் ஊக்குவிப்பாக இருக்கும் என்று மத்திய அமைச்சர் டாக்டர் ஜிதேந்திர சிங் தெரிவித்துள்ளார்
"பசுமை பொருளாதாரம்" இந்தியாவின் எதிர்கால வளர்ச்சிக்கு புதிய கூடுதல் ஊக்குவிப்பாக இருக்கும் என்று மத்திய அறிவியல் மற்றும் தொழில்நுட்பம் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங், "பசுமை ரிப்பன் சாம்பியன்கள்" மாநாட்டின் போது ஒரு பிரத்யேக பேட்டியில் கூறியுள்ளார்.
ஸ்டார்ட் அப்கள் மற்றும் ஆராய்ச்சி மற்றும் மேம்பாட்டில் தொழில்துறை பங்கு ஆரம்பத்தில் இருந்தே இருக்க வேண்டும். ஒரு பெரிய தொழில்துறை செயல்பாடு மற்றும் தொழில்துறை ஈடுபாட்டுடன் கூடிய பசுமை நிதி ஆரம்பத்திலிருந்தே தேவைப்படுகிறது, இல்லையெனில் நீங்கள் ஒரு குறிப்பிட்ட கட்டத்திற்கு மேல் முன்னேற முடியாது என்பது எனது கருத்தாகும் என்று டாக்டர் ஜிதேந்திர சிங் கூறினார்.
பயோ எகானமி வரும் காலங்களில் மிகப்பெரிய இலாபகரமான வாழ்வாதாரத்தின் ஆதாரமாக இருக்கும். 2014 ஆம் ஆண்டில், இந்தியாவின் உயிர் பொருளாதாரம் சுமார் 10 பில்லியன் டாலராக இருந்தது, இன்று அது 80 பில்லியன் டாலராக உள்ளது. வெறும் 8/9 ஆண்டுகளில் இது 8 மடங்கு அதிகரித்துள்ளது, 2025 க்குள் 125 பில்லியன் டாலரை நாங்கள் எதிர்பார்க்கிறோம், "என்று அவர் கூறினார்.
பிரதமர் திரு நரேந்திர மோடி அறிவித்த அனுசந்தன் தேசிய ஆராய்ச்சி அறக்கட்டளை  மிகப்பெரிய அரசு சாரா வளங்களைக் கொண்டிருக்கும் என்று டாக்டர் ஜிதேந்திர சிங் கூறினார். இதன் விளைவாக, அரசு மற்றும் தனியார் துறைகளுக்கு இடையிலான எல்லை நிர்ணயம் குறைக்கப்படும் மற்றும் எதிர்கால வளர்ச்சிக்கு அதிக ஒருங்கிணைப்பு இருக்கும் என்று அவர் கூறினார்.
"தேசிய ஆராய்ச்சி அறக்கட்டளை ஒரு சிந்தனைக் குழுவாகவும் செயல்படும், தேவைகள் அல்லது எதிர்கால தொலைநோக்குகள் / கணிப்புகளைப் பொறுத்து திட்டங்கள் மேற்கொள்ளப்பட வேண்டிய மற்றும் நிதியளிக்கப்பட வேண்டிய கருப்பொருள்களை தீர்மானிக்கும் ஆணையையும் கொண்டுள்ளது, மேலும் சர்வதேச ஒத்துழைப்புகளையும் தீர்மானிக்கும்" என்று அவர் கூறினார்.
அனுசந்தன் என்.ஆர்.எஃப் சட்டம், ஐந்து ஆண்டுகளில் ரூ.50,000 கோடி பட்ஜெட்டுடன், சமீபத்திய மழைக்கால கூட்டத்தொடரில் நாடாளுமன்றத்தால் நிறைவேற்றப்பட்டது. என்.ஆர்.எஃப் இந்தியாவின் பல்கலைக்கழகங்கள், கல்லூரிகள், ஆராய்ச்சி நிறுவனங்கள் மற்றும் ஆராய்ச்சி மற்றும் மேம்பாட்டு ஆய்வகங்கள் முழுவதும் ஆராய்ச்சி மற்றும் கண்டுபிடிப்புகளின் கலாச்சாரத்தை ஊக்குவிக்கும், மேலும் இந்தியாவில் தூய்மையான எரிசக்தி ஆராய்ச்சி மற்றும் மிஷன் கண்டுபிடிப்புகளுக்கு மேலும் உத்வேகம் அளிக்கும். அதன் நிதியில் 70% அரசு சாரா மூலங்களிலிருந்து வரும் ஐந்து ஆண்டுகளில் ரூ.50,000 கோடி ஒதுக்கப்பட்டுள்ளது என்று டாக்டர் ஜிதேந்திர சிங் கூறினார்.
பிரதமர் மோடி கொண்டு வந்த மிகப்பெரிய புரட்சிகளில் ஒன்று தேசிய கல்விக் கொள்கை, என்இபி -2020 ஆகும். இதன் மூலம் மாணவர்கள் தங்கள் உயர்கல்வி படிப்பை இன்ஜினியரிங் படிப்பில் இருந்து மானுடவியல் துறைக்கு மாற்ற முடியும். இது நம் வாழ்க்கையின் ஒவ்வொரு துறையிலும், நமது மன ஆரோக்கியத்திலும் தாக்கத்தை ஏற்படுத்தும் என்று அவர் கூறினார்.
---
(ANU/AD/PKV/KRS
(Visitor Counter : 25
சுகாதாரம் மற்றும் குடும்ப நலத்துறை அமைச்சகம்
லக்னோவில் உள்ள ஸ்கூட்டர்ஸ் இந்தியா நிறுவனத்தின் வரவு, செலவு கணக்குப் படிவத்தை திருத்தியமைக்க மத்திய அமைச்சரவை ஒப்புதல் அளித்துள்ளது
லக்னோவில் உள்ள ஸ்கூட்டர்ஸ் இந்தியா நிறுவனத்தின்  வரவு, செலவு கணக்குப் படிவத்தைக் கீழ் காணும் முறையில் திருத்தியமைக்க பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
- அதிகரித்து வரும் இழப்புகளுக்கு ஈடாக எஸ்.ஐ.எல் நிறுவனத்தின் மத்திய அரசு வைத்துள்ள பங்கு மூலதனத்தில் ரூ.85.21 கோடி சமபங்கினைக் குறைத்தல். இந்தக் குறைப்பு 31.03.2013 நிலவரப்படி கணக்கில் எடுத்துக்கொள்ளப்படும்.
- எஸ் ஐ எல் நிறுவனத்திற்கு 2012-13 காலத்தில் திட்டமில்லா கடனாக ரூ.1.89 கோடி விடுவிக்கப்பட்ட தேதியிலிருந்து அதற்கான வட்டித்தொகையை நிறுத்தி வைப்பது, நிலுவையில் உள்ள கடன் தொகையான ரூ.1.89 கோடியை சமபங்காக மாற்றுவது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 73
சிறப்பு சேவைகள் மற்றும் கட்டுரைகள்
வறுமை ஒழிப்புக்கு மாற்றுத் திறனாளிகளை உள்ளடக்கிய வேலைவாய்ப்பு அவசியம் – சென்னை ஐ.ஐ.டி. ஆராய்ச்சியாளர்கள்
மாற்றுத் திறனாளிகளுக்கு வேலைவாய்ப்பு வழங்குவதில் உள்ள மாறுபாடுகள் குறித்து, சென்னை ஐ.ஐ.டி. மேலாண்மையியல் துறை பேராசிரியர் டாக்டர் லதா தியாராம் மற்றும் அவரது ஆராய்ச்சி மாணவி, செல்வி.வசந்தி சுரேஷ் ஆகியோர் ஆராய்ச்சி மேற்கொண்டனர். இந்த ஆராய்ச்சியின் முடிவு, எமரால்டு இன்சைட்  ) என்ற பிரசித்திபெற்ற இதழில் அண்மையில் வெளியிடப்பட்டுள்ளது.
அதில், பொதுத்துறை மற்றும் தனியார் துறைகளைச் சேர்ந்த 17 நிறுவனங்களின் தலைவர்களிடம் நடத்திய நேர்காணலில், பல்வேறு வகையான மாற்றுத் திறனாளிகளுக்கு வேலைவாய்ப்பு வழங்குவதில் சீரற்ற  பிரதிநிதித்துவம் நிலவுவதும், சில நிறுவனங்களில், வேலை வழங்குபவரின்  முடிவு, ஆதிக்கம் செலுத்துவதாக உள்ளதும் தெரியவந்துள்ளது.
வேலை வழங்குவோரில் பெரும்பாலானோரில் பன்முகத்தன்மை, சமத்துவம் மற்றும் உள்ளடக்கிய சேவையில் நம்பிக்கை கொண்டவர்களாக இருந்தாலும், வேலைக்கு ஆள் எடுக்கும்போது, உடல்திறன் குறைபாடு உடையவர்களை வேலைக்கு அமர்த்துவது, ஆபத்தானது என்று கருதுவதாகவும் டாக்டர் லதா தியாராம் குறிப்பிட்டுள்ளார். எனவே, அறிவாற்றல் உள்ளவர்களைத் தேர்வு செய்யும் நடைமுறையில் தலைகீழ் மாற்றத்தை ஏற்படுத்த வேண்டியிருப்பதுடன், பல்வேறுபட்ட திறமை உடையவர்களைக் கண்டறிவது அவசியம் என்றும் தெரிவித்துள்ளார். உடல்திறன் குறைபாட்டிற்கு  அப்பாற்பட்டு, திறமை உடையவர்களைக் கண்டறிவது அவசியம் எனவும் அவர் வலியுறுத்தியுள்ளார்.
மாற்றுத் திறனாளிகளின் உரிமைச் சட்டத்தில், 21 வகையான குறைபாடு உடையவர்களுக்கு வேலைவாய்ப்பு வழங்க வகை செய்யப்பட்டுள்ள போதிலும், குறிப்பிட்ட சில குறைபாடு உடையவர்களுக்கு மட்டுமே வேலை வழங்கப்படுவது, ஆராய்ச்சியில் தெரியவந்துள்ளதாக, ஆராய்ச்சி மாணவி செல்வி.வசந்தி சுரேஷ் தெரிவித்துள்ளார்.
இந்த ஆராய்ச்சி, நீடித்த வாழ்வாதாரத்திற்கு மட்டுமின்றி, மாற்றுத்திறனாளிகளின் வாழ்க்கைத்தரத்தை மேம்படுத்தவும் உதவிகரமாக இருக்கும் என தெரிவிக்கப்பட்டுள்ளது. எனவே, பல்வேறுபட்ட குறைபாடு உடையவர்களையும் முக்கியப் பணிகளில் அமர்த்த ஏதுவாக, உலகளாவிய கொள்கைகளை நடைமுறைப்படுத்துவது அவசியம் என்றும் ஐ.ஐ.டி. ஆராய்ச்சியாளர்கள் தெரிவித்துள்ளனர்.
பிரதமர் அலுவலகம்
நவ்ரோஸ் புத்தாண்டு விழாவையொட்டி மக்களுக்குப் பிரதமரின் வாழ்த்துக்கள்
நவ்ரோஸ் புத்தாண்டு விழாவையொட்டி பிரதமர் திரு. நரேந்திர மோடி மக்களுக்கு வாழ்த்துக்களைத் தெரிவித்துள்ளார்.
“நவ்ரோஸ் வாழத்துக்கள்! இந்த ஆண்டு அமைதியும், வளமும் நிறைந்திருக்கப் பிரார்த்திக்கிறேன். அனைவரும் மகிழ்ச்சியோடும், நல்ல ஆரோக்கியத்தோடும் வாழ வாழ்த்துகிறேன்” என்று பிரதமர் கூறியிருக்கிறார்.
பிரதமர் அலுவலகம்
பிரிக்ஸ் தலைவர்களின் சிறப்புக் கூட்டத்தில் பிரதமர் பங்கேற்பு
பிரதமர் திரு. நரேந்திர மோடி 22 ஆகஸ்ட் 2023 அன்று ஜொகன்னஸ்பர்கில் உள்ள சம்மர் பிளேஸில் நடைபெற்ற பிரிக்ஸ் தலைவர்கள் பங்கேற்ற சிறப்புக் கூட்டத்தில் பங்கேற்றார்.
சம்மர் பிளேஸ் வந்தடைந்த பிரதமரை தென்னாப்பிரிக்க அதிபரும், 15-வது பிரிக்ஸ் மாநாட்டின் தலைவருமான திரு சிரில் ராமபோசா வரவேற்றார்.
தனிப்பட்ட முறையில் நடைபெற்ற இந்த சந்திப்பு, உலகளாவிய முன்னேற்றங்கள் மற்றும் உலகளாவிய சவால்களுக்கு தீர்வுகளைக் காண பிரிக்ஸ் தளத்தைப் பயன்படுத்துவதற்கான வழிகள் குறித்து விவாதிக்க தலைவர்களுக்கு ஒரு வாய்ப்பாக அமைந்தது.
பெருநிறுவனங்கள் விவகாரங்கள் அமைச்சகம்
இந்திய பட்டய கணக்கர் நிறுவனம் மற்றும் கென்யா சான்றுபெற்ற பொதுக் கணக்கர் நிறுவனம் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
இந்திய பட்டய கணக்கர் நிறுவனம்  மற்றும் கென்யாவின் சான்றுபெற்ற பொதுக் கணக்கர் நிறுவனம்  இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. கூட்டு ஆராய்ச்சி மூலம் அறிவாற்றலை பகிர்தல், தரமான உதவி, திறன் மற்றும் திறன் வளர்த்தல், பயிற்சி கணக்கர் பரிமாற்ற திட்டம், தொடர் தொழில் முறை மேம்பாட்டு கல்விகள், பயிலரங்குகள் மற்றும் மாநாடுகள் நடத்துதல் ஆகிய துறைகளில் பரஸ்பர ஒத்துழைப்பினை உருவாக்க இந்த ஒப்பந்தம் உதவும்.
விவரங்கள்:
- பணி அட்டவணை மூலம் ஒப்புக்கொள்ளப்பட்ட முறைசாரா பணியிடங்கள் மூலம் இந்திய பட்டய கணக்கர் நிறுவனம்  மற்றும் கென்யாவின் சான்றுபெற்ற பொதுக் கணக்கர் நிறுவனம்  ஆகியவற்றில் பதிவு செய்துள்ள நிறுவனங்களின் ஊழியர்கள் தங்களின் அறிவு மற்றும் அனுபவங்களை பகிர்ந்துகொள்ளும் வாய்ப்பு உருவாக்கப்படும்.
- பதிவு செய்துள்ள நிறுவனங்களுக்கிடையே ஐ.சி.ஏ.ஐ./ஐ.சி.பி.ஏ.கே.-ன் ஒத்துழைப்பு குறித்த விழிப்புணர்வு ஏற்படுத்துவதற்கான கூட்டு நடவடிக்கைகளை ஊக்குவித்தல் குறித்து இந்த ஒப்பந்தத்தில் குறிப்பிடப்பட்டுள்ளது.
- ஐ.சி.ஏ.ஐ. மற்றும் /ஐ.சி.பி.ஏ.கே. இணைந்து முக்கிய முயற்சிகள் மற்றும் பயிற்சி கணக்கர் பரிமாற்ற திட்டங்களை ஆகியவற்றை மேற்கொள்ளும்
முக்கிய விளைவுகள்:
இந்தியா கென்யா நாட்டின் ஆறாவது பெரிய வர்த்தக பங்குதாரர் மற்றும் பெரிய ஏற்றுமதியாளர் ஆகும். மொத்த உள்நாட்டு உற்பத்தி அடிப்படையில் 2017 ஆம் ஆண்டு ஆப்பிரிக்கா நாடுகளில் சிறந்த நாடுகளின் பட்டியலில் கென்ய பொருளாதாரமும் இடம்பெறும் என்று எதிர்ப்பாக்கப்படுகிறது. கென்யாவின் பெரும்பாலும் பரவலாக்கப்பட்ட பொருளாதாரத்தை கொண்டுள்ளது. மேலும், கென்ய பொருட்களை இந்திய சந்தையில் விற்கும் வாய்ப்பை அதிகரிக்கும் நோக்கத்தை உடையது. அதேசமயம் கென்யாவின் முதல் வெளிநாட்டு வர்த்தக பங்குதாரராகும் வாய்ப்புகளை ஆராய்ந்து வருகிறது.
ஆப்பிரிக்க நாடுகளில் சிறந்த நாடுகளில் ஒன்றாக கென்யாவின் பொருளாதாரம் இருக்கிறது என்பதையும், அண்மையில் இரு நாடுகளுக்கு இடையே உருவாகியுள்ள நம்பகத்தன்மையையும் முதலீடுகளையும், இந்தியாவின் பட்டய கணக்கர்கள் நாட்டின் பொருளாதார வளர்ச்சியில் முக்கிய பங்கு வகித்துள்ளனர் என்பதையும் கருத்தில் கொண்டு பார்க்கையில் இந்திய பட்டய கணக்கர்களுக்கு கென்யாவில் அதிகமான தொழில் முறை ரீதியான வாய்ப்புகள் உண்டு.
மனித வள மேம்பாட்டு அமைச்சகம்
தேசிய கல்விக் கொள்கை 2020: பள்ளி கல்விக்கான செயல்திட்டம்
1. தேசிய கல்விக் கொள்கைகளில் மூன்றாவதும்  21-வது நூற்றாண்டில் முதலாவதுமான தேசிய கல்விக் கொள்கை 2020, ஆரம்ப நிலைக்கு முந்தைய கல்வி முதல் மேல்நிலைக் கல்வி வரை ஒட்டுமொத்த பள்ளிக் கல்வியையும் கவனத்தில் கொண்டு உருவாக்கப்பட்டது.
2. அடுத்த 20 வருடங்களுக்கான இந்தக் கொள்கையில் வழங்கப்பட்டுள்ள பரிந்துரைகளை செயல்படுத்துவதற்கான பல்வேறு கால அளவுகள் உள்ளன. எனவே, தேசிய கல்விக் கொள்கை படிப்படியாக செயல்படுத்தப்படுகிறது.
3. தேசிய கல்விக் கொள்கை 2020-இன் பல்வேறு பரிந்துரைகளையும், அவற்றின் செயல்படுத்துதல் யுக்திகளையும் குறித்து விவாதிப்பதற்காக 2020 செப்டம்பர் 8 முதல் 25 வரை சிக்ஷக்பர்வுக்கு ஏற்பாடு செய்யப்பட்டது. பங்குதாரர்களிடம் இருந்து பெறப்பட்ட சுமார் 15 லட்சம் ஆலோசனைகள் பரிசீலிக்கப்பட்டு வருகின்றன.
4. தேசிய கல்விக் கொள்கை 2020-இன் லட்சியங்களையும், நோக்கங்களையும் அடைவதற்காக, ஒவ்வொரு பரிந்துரையையும் செயல்பாடுகளோடு இணைத்து, அவற்றை செயல்படுத்த வேண்டிய முகமைகள், காலக்கெடுக்கள் மற்றும் வெளிப்பாடுகள் குறித்த விவரங்களைக் குறிப்பிட்டு மாதிரி செயல்திட்டத்தை பள்ளி கல்வி மற்றும் எழுத்தறிவுத் துறை உருவாக்கியது.
5. 2020 செப்டம்பர் 10 அன்று மாநிலங்கள்/யூனியன் பிரதேசங்கள்/தன்னாட்சி அமைப்புகளுடன் இந்த செயல்திட்டம் பகிரப்பட்டது. இத்துறையின் தன்னாட்சி பெற்ற அமைப்புகளிடமிருந்தும், 31 மாநிலங்கள்/யூனியன் பிரதேசங்களிடமிருந்தும் 7177 ஆலோசனைகள்/பின்னூட்டங்கள் வரப்பெற்றன.
6. நிபுணர் குழுக்களால் இவை ஆய்வு செய்யப்பட்டு, செயல்திட்டத்தின் இறுதி வரைவில் இவை இணைக்கப்பட்டுள்ளன. இறுதி செய்யப்பட்டு வரும் இந்த ஆவணம் விரைவில் வெளியிடப்படும்.
7. இந்தத் திட்டத்தை, செயல்படுத்தக்கூடியதாக, நெகிழ்வுத்தன்மை மற்றும் கூட்டுத்தன்மை மிக்கதாக ஆக்குவதற்காக சமுதாயத்தின் பல்வேறு பிரிவுகளில் இருந்து ஆலோசனைகள் வரவேற்கப்பட்டு போதுமான அக்கறை எடுத்துக்கொள்ளப்படுகிறது.
8. புதிய தேசிய பாடத்திட்ட கட்டமைப்பு மற்றும் மத்திய அரசு திட்டங்களின் கீழ், தேசிய கல்விக் கொள்கையின் பல்வேறு பகுதிகள் கொண்டுவரப்படும். தேசிய பாடத்திட்ட கட்டமைப்புக்கான பணிகள் தொடங்கப்பட்டு, அடுத்த கல்வி ஆண்டிற்குள், அதாவது 2021-22-க்குள், அது உருவாக்கப்பட்டுவிடும்.
9. தேசிய கல்விக் கொள்கையின் பரிந்துரைகளை சார்ந்து அக்கொள்கையை செயல்படுத்துவதற்கான பல்வேறு நடவடிக்கைகளை பள்ளி கல்வி மற்றும் எழுத்தறிவுத் துறை எடுத்து வருகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689725
வடகிழக்குப் பகுதி வளர்ச்சி அமைச்சகம்
வடகிழக்குப் பிராந்திய மேம்பாட்டு அமைச்சகம் சார்பில் இல்லம் தோறும் தியானம் திட்டத்தின் கீழ் ஒரு மணி நேர தியானப் பயிற்சி அறிமுகம்
விடுதலையின் அமிர்தப் பெருவிழாவின் ஒரு பகுதியாக வடகிழக்குப் பிராந்திய மேம்பாட்டு அமைச்சகம் சார்பில் இல்லந்தோறும் தியானம் என்ற திட்டத்தின் கீழ் விழிப்புணர்வை ஏற்படுத்தும் முயற்சியாக ஒரு மணி நேர தியானப் பயிற்சி அறிமுகம் செய்யப்பட்டது.
புதுதில்லியில் உள்ள மத்திய அரசு அலுவலகமான விக்யான் பவனின் அதிகாரிகளுக்கும், ஊழியர்களுக்கும் இந்த ஒரு மணி நேர தியானப் பயிற்சி வழங்கப்பட்டது.
வாழும் கலையைச் சேர்ந்த திருமதி. அருணிமா சின்ஹா திரு.சுயாஷ் ராஜ் சிவம் ஆகியோர் தலைமையில் இந்தப் பயிற்சி அளிக்கப்பட்டது. இதில் பங்கேற்றவர்களுக்கு அவர்களது மனநலம் மற்றும் ஆளுமையை மேம்படுத்திக் கொள்ள உதவும் ஒரு மணி நேர தியானப் பயிற்சி வழங்கப்பட்டது.
வாழ்வின் அனைத்து நிலைகளிலும் நமக்கு உத்வேகத்தையும், மனஉறுதியையும் அளிக்கும் தியானப் பயிற்சியையும், மனநலத்தையும் அடுத்தகட்டத்திற்கு எடுத்துச் செல்ல இந்த விழிப்புணர்வு நிகழ்ச்சி உதவும் என வடகிழக்குப் பிராந்திய மேம்பாட்டு அமைச்சகம் தெரிவித்துள்ளது.
குடியரசுத் துணைத் தலைவர் செயலகம்
உலகளாவிய பயன்பாட்டிற்காக உள்நாட்டு பிராந்திய வழிசெலுத்தல் செயற்கைக்கோள் அமைப்பான நாவிக்கிற்கு உத்வேகம் கொடுங்கள்: இஸ்ரோவிற்கு குடியரசு துணைத் தலைவர் வலியுறுத்தல்
உலகளாவிய பயன்பாட்டிற்காக உள்நாட்டு பிராந்திய வழிசெலுத்தல் செயற்கைக்கோள் அமைப்பான நாவிக்கிற்கு உத்வேகம் கொடுக்குமாறு இந்திய விண்வெளி அமைப்பான இஸ்ரோவிற்கு குடியரசு துணைத் தலைவர் திரு எம் வெங்கையா நாயுடு ஆலோசனை தெரிவித்தார்.
யு ஆர் ராவ் செயற்கைக்கோள் மையத்தின் விஞ்ஞானிகள் மற்றும் ஊழியர்களிடம் உரையாற்றிய அவர், நாவிக்கை நிறுவி செயல்படுத்தியதற்காக இஸ்ரோவைப் பாராட்டியதோடு, இது ஒரு குறிப்பிடத்தக்க சாதனை என்று கூறினார்.
உள்ளடக்கப்பட்ட பகுதிகள், வழங்கப்படும் சேவைகள் மற்றும் தேசியத் தேவைகளைப் பூர்த்தி செய்வதில் அதன் சிறப்பான பயன்பாட்டின் அடிப்படையில் நாவிக் அமைப்பின் விரிவாக்கத்தை இஸ்ரோ தீவிரமாகத் தொடர வேண்டும் என்று அவர் விருப்பம் தெரிவித்தார்.
விண்வெளித் துறையில் இந்தியா தனது கால்தடத்தை உலகளவில் விரிவுபடுத்துவதற்கான பெரும் ஆற்றலைக் கொண்டிருப்பதைக் குறிப்பிட்ட திரு நாயுடு, சமீபத்தில் தொடங்கப்பட்ட இந்திய விண்வெளி சங்கம் விண்வெளி அரங்கில் இந்தியாவை தற்சார்பாக்கவும், உலகளாவிய தலைவராக மாற்றவும் பெரிய அளவில் பங்களிக்க வேண்டும் என்று வலியுறுத்தினார்.
இந்திய தனியார் நிறுவனங்களை விண்வெளி தொடர்பான நடவடிக்கைகளில் பங்கேற்பதற்கு வழிகாட்டும் இஸ்ரோவின் தலைமைப் பங்கை அவர் பாராட்டினார். "பல ஆண்டுகளாக அறிவு தளம் மற்றும் விண்வெளி சொத்துகளை உருவாக்குவதில் இஸ்ரோவின் செம்மையான சாதனைகள், தனியார் நிறுவனங்களின் பங்கேற்புடன் இணைந்து தேசத்திற்கு நன்மைகளைப் பெருக்க பயன்படும் என்று நான் நம்புகிறேன்" என்று அவர் மேலும் கூறினார்.
இஸ்ரோவை தேசத்தின் பெருமை என்று வர்ணித்த குடியரசு துணைத் தலைவர், விண்வெளி ஆராய்ச்சித் துறையில் அதன் சிறந்த சாதனைகளுக்காக இந்த அமைப்பு உலகளவில் மதிக்கப்படுகிறது என்றார்.
"பல ஆண்டுகளாக, பல்வேறு பயன்பாடுகளுக்காக 100-க்கும் மேற்பட்ட அதிநவீன செயற்கைக்கோள்களை உருவாக்கியதன் மூலமும், பிஎஸ்எல்வி மற்றும் ஜிஎஸ்எல்வி போன்ற செயல்பாட்டு ஏவுகணை அமைப்புகளை நிறுவியதன் மூலமும் நாட்டின் முன்னேற்றத்திற்கு விலைமதிப்பற்ற பங்களிப்பை இஸ்ரோ செய்துள்ளது" என்று அவர் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772563
இளைஞர் நலன் மற்றும் விளையாட்டு அமைச்சகம்
2023 சர்வதேச மகளிர் தின கொண்டாட்டத்தையொட்டி 10 நகரங்களில் பல்வேறு போட்டிகளுக்கு கேலோ இந்தியா ஏற்பாடு செய்துள்ளது ; பிரபல விளையாட்டு வீராங்கனைகள் பெண்களுக்கு வாழ்த்து தெரிவித்துள்ளனர்
2023 சர்வதேச மகளிர் தின கொண்டாட்டத்தையொட்டி 10 நகரங்களில் பல்வேறு போட்டிகளுக்கு மத்திய இளைஞர் நலன் மற்றும் விளையாட்டுக்கள் துறையின் சார்பில் கேலோ இந்தியா ஏற்பாடு செய்துள்ளது. சர்வதேச நிகழ்வு ஒன்றைக் கொண்டாட இத்தகைய விளையாட்டு முன்முயற்சி மேற்கொள்ளப்பட்டிருப்பது இதுவே முதல் முறையாகும். இதனை நடத்த மத்திய அமைச்சகம் ரூ.50 லட்சம் ஒதுக்கீடு செய்துள்ளது.
தேசியத் தலைநகர் தில்லியில் உள்ள ஜவஹர்லால் நேரு விளையாட்டரங்கில் மார்ச் 10 அன்று நடைபெறும் தொடக்க நிகழ்வில் மத்திய இளைஞர் நலன் மற்றும் விளையாட்டுக்கள் துறை அமைச்சர் திரு அனுராக் சிங் தாக்கூர் கலந்துகொள்வார். இந்தப் போட்டித் தொடர் மார்ச் 31-ம் தேதி வரை நடைபெறும். இந்த நிகழ்வுகளில் சுமார் 15,000 விளையாட்டு வீராங்கனைகள் பங்கேற்பார்கள்.
இந்திய ஹாக்கி வீராங்கனை ராணி, குத்துச்சண்டை வீராங்கனை நிக்கத் ஸரின் உட்பட நாட்டின் பிரபல விளையாட்டு வீராங்கனைகள் இந்தப் போட்டிகளில் பங்கேற்கும் பெண்களை உற்சாகப்படுத்தும் வீடியோக்களை பதிவு செய்திருப்பதோடு, இவர்களுக்கு தங்களின் வாழ்த்துக்களையும் தெரிவித்துள்ளனர்.
கோகோ, மல்யுத்தம், வாள்வீச்சு, வில்வித்தை, நீச்சல், கூடைப்பந்து, ஜூடோ, தடகளப் போட்டிகள், யோகாசனம், வூஷு உள்ளிட்ட விளையாட்டுக்கள் இந்தப் போட்டிகளில் இடம் பெறும். மாநில மற்றும் தேசிய அளவிலான போட்டிகளில் பங்கேற்க இயலாத விளையாட்டு வீராங்கனைகளுக்கு வாய்ப்பை ஏற்படுத்தித் தருவதும், விளையாட்டுப் போட்டிகள் நடைபெற வாய்ப்பு இல்லாத இடங்களிலும் விளையாட்டுப் போட்டிகளை உறுதி செய்வதும் இந்தப் போட்டித் தொடரின் முக்கிய நோக்கமாகும்.
வணிகம் மற்றும் தொழில்துறை அமைச்சகம்
இந்திய ஏற்றுமதி கடன் உத்தரவாதக் கழகத்தின் புதிய கார்பரேட் அலுவலகத்தை மும்பை அந்தேரியில் மத்திய வர்த்தகம் மற்றும் தொழில்துறை அமைச்சர் திறந்து வைத்தார்
மத்திய வர்த்தகம் மற்றும் தொழில்துறை, ஜவுளி மற்றும் நுகர்வோர் விவகாரங்கள், உணவு மற்றும் பொது விநியோகத்துறை அமைச்சர் திரு பியூஷ் கோயல், மும்பை அந்தேரியில் இந்திய ஏற்றுமதி கடன் உத்தரவாதக் கழகத்தின் இசிஜிசி பவனைத் திறந்து வைத்தார். நிகழ்ச்சியில் உரையாற்றிய அவர், நாடு சுதந்திரம் அடைந்து 75வது ஆண்டில் இருக்கும் நிலையில், இந்த ஆண்டு 750 பில்லியன் டாலர் ஏற்றுமதியைத் தாண்டுவது மிகவும் பொருத்தமானது என்றார். பிப்ரவரி வரையிலான புள்ளிவிவரங்கள் இந்த ஆண்டு 750 பில்லியன் டாலர் ஏற்றுமதியைத் தாண்டும் என்ற நம்பிக்கையை அளித்துள்ளதாக அவர் கூறினார்.
“முழுமையான ஊழலற்ற இந்தியாவை நம் குழந்தைகளுக்கு விட்டுச் செல்ல வேண்டும். ஒழுங்கற்ற செயல்களில் ஈடுபடுவோருக்கு எதிராக நாம் சளைக்காமல் எதிர்த்து நிற்க வேண்டும். இந்தியாவை வல்லரசு ஆக்க வேண்டுமென்றால், புதிய இந்தியாவானது உயர்மட்ட நேர்மையுடன், அரசு, தொழில்துறை, இசிஜிசி, ஏற்றுமதி இறக்குமதி வங்கி மற்றும் பிற பங்குதாரர்களின் கூட்டு முயற்சியுடன் இருக்க வேண்டும் என்று நாம் முடிவெடுக்க வேண்டும். என்ன நடக்கிறது என்பதைக் கண்காணிப்பதில் மிகவும் விழிப்புடன் இருக்க வேண்டும், நமது வேலையில் வெளிப்படைத்தன்மை, செயல்பாடுகளில் எளிமை, உதவிகரமாக இருப்பது, முடிந்தவரை ஆன்லைன் செயல்பாடுகளாக மாற்றுவது என உலகமே பொறாமைப்படும் அளவில் வளர்ச்சியடைய உதவுமாறு தொழில்துறையினரை நான் கேட்டுக்கொள்கிறேன்’’ என்று அவர் கூறினார்.
PIB Headquarters
இந்திய கடலோர காவல்படையின் 43-ஆவது ஆண்டுவிழா கொண்டாட்டம்
இந்திய கடலோர காவல்படை தனது 43-ஆவது ஆண்டு விழாவை 01, பிப்ரவரி 2020 அன்று கொண்டாடியது. சென்னையில் உள்ள கடலோர காவல்படையின் கிழக்குப் பிராந்திய தலைமையகத்தில், கடலோர காவல்படை தனது உதய தினத்தை கொண்டாடியது. தமிழக ஆளுநர் பன்வாரிலால் புரோஹித் இந்த நிகழ்ச்சியில் சிறப்பு விருந்தினராகக் கலந்து கொண்டார்.
இந்திய கடலோர காவல்படை, நாட்டிற்காக கடந்த 43 ஆண்டுகளாக ஆற்றிய அரிய சேவைகளை நினைவுகூறும் விதமாக, இப்படையின் கிழக்குப் பிராந்திய பிரிவு சார்பில் 08.12.2019 முதல் 30.01.2020 வரை பல்வேறு தொடர் நிகழ்ச்சிகள் நடத்தப்பட்டுவந்தன. பெண்களுக்கு அதிகாரமளித்து, பாலின சமத்துவத்தை நிலைநாட்டும் விதமாக இந்திய கடலோர காவல்படையில் பெண் அதிகாரிகள் சேர்க்கப்பட்டு, மன்னார் வளைகுடா மற்றும் பாக் ஜலசந்தி பகுதிகளில் இவர்கள் பணியாற்றி வருகின்றனர்.
உலகின் 4-வது பெரிய கடலோர காவல்படையான இந்திய கடலோர காவல்படை தனது அயராத பணி காரணமாக நம்பிக்கைக்குரிய படையாக உருவெடுத்திருப்பதுடன், கடலோர பாதுகாப்பையும் சிறப்பாக மேற்கொண்டு வருகிறது.
இந்திய கடலோர காவல்படை தற்போது 62 விமானங்கள், 18 ஹோவர்கிராப்டுகள் உட்பட 144 ரோந்துப்படகுகள் போன்றவற்றைக் கொண்ட வலுவானப் படையாகத் திகழ்வது குறிப்பிடத்தக்கது.
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின்  - தமிழ்நாடு நகராட்சி நிர்வாகம் மற்றும் நீர் வழங்கல் துறை அதிகாரிகளுக்கான உணர்திறன் பயிற்சி சென்னையில் நடைபெற்றது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தர நிர்ணய அமைவனம் , சென்னை, மாநில அரசுத் துறைகள் தங்கள் அனைத்து டெண்டர்களிலும், குறிப்பாக மொத்த கொள்முதலுக்கு ஐஎஸ்ஐ முத்திரையிடப்பட்ட தயாரிப்புகளை மட்டுமே கொள்முதல் செய்ய வேண்டும் என்று வலியுறுத்தியது. தர நிர்ணயம் மற்றும் தரக் கட்டுப்பாட்டை மேம்படுத்துவதற்கான மாநில அளவிலான சந்தித்தலின் போது BIS அதிகாரிகளின் குழு சமீபத்தில் இதன் முக்கியத்துவத்தை பற்றி விவாதித்தது. மாநில அரசு துறைகள் தயாரிப்புகளை வாங்குவதற்கு அல்லது உள்கட்டமைப்பை மேம்படுத்துவதற்கு டெண்டர்களை அழைக்கின்றன. உள்கட்டமைப்புத் திட்டங்களுக்கான டெண்டர் ஆவணங்களில் ஐஎஸ்ஐ மார்க் தயாரிப்புகளைக் குறிப்பிடவும், மொத்தக் கொள்முதல் அனைத்திற்கும் ஐஎஸ்ஐ மார்க் தயாரிப்புகளைத் தேடவும் பிஐஎஸ் வலியுறுத்தும். இதன் மூலம் தரமான பொருட்களை வாங்க முடியும்.
பிஐஎஸ்- சென்னை, தமிழக அரசு அதிகாரிகளுக்கு அவர்களின் துறைகள் தொடர்பான தரநிலைகளை உணர்த்தும் வகையில் பயிற்சி நிகழ்ச்சிகளை ஏற்பாடு செய்யத் தொடங்கியுள்ளது. இந்த வரிசையில், தமிழ்நாடு நகராட்சி நிர்வாகம் மற்றும் நீர் வழங்கல் துறை அதிகாரிகளுக்கான விழிப்புணர்வு மற்றும் பயிற்சியய் இந்திய தர நிர்ணய அமைவனம் -சென்னை 12-13 ஜூலை 2022 தேதிகளில் அண்ணா நிர்வாகப் பணியாளர் கல்லூரியில்  நடத்தியது.
ஸ்ரீ யுஎஸ்பி யாதவ், விஞ்ஞானி - F & துணை இயக்குநர் ஜெனரல்  BIS, நிகழ்ச்சியைத் துவக்கி வைத்தார். தயாரிப்புகள் மற்றும் சேவைகளின் தரத்தை உறுதி செய்வதற்காக, தங்கள் துறைகளில் உள்ள தரநிலைகள் குறித்து அரசு அதிகாரிகளுக்கு விழிப்புணர்வை ஏற்படுத்துவதே இத்தகைய பயிற்சியின் நோக்கமாகும் என்று அவரது உரையின் போது தெரிவித்தார். திறன் மேம்பாட்டுத் திட்டங்கள் அவர்களின் செயல்முறைகளை நெறிப்படுத்தவும் அரசாங்கக் கொள்கைகளை சிறப்பாகச் செயல்படுத்தவும் உதவும் என்றும் அவர் தெரிவித்தார். தரமான பொருள் மற்றும் தரநிர்ணயம் பற்றிய பல நிஜ வாழ்க்கை மற்றும் நிறுவன உதாரணங்களையும் அவர் மேற்கோள் காட்டினார்
ஸ்ரீ யுஎஸ்பி யாதவ், மேலும், இது போன்ற திட்டங்கள் தரநிலைகள் உருவாக்கம், தர மேம்பாடு மற்றும் இணக்க மதிப்பீடு ஆகியவற்றில் மாநில அரசு அதிகாரிகளின் திறனை மேம்படுத்துவதை நோக்கமாகக் கொண்டுள்ளன என்றும் மேலாண்மை திட்ட உரிமங்களை பெறுவது பற்றியும் கூறினார்.
முன்னதாக விருந்தினர்களை வரவேற்று பேசிய Smt.G பவானி, விஞ்ஞானி-E & தலைவர்  தரநியமம் மற்றும் உரிமம் வழங்குதல் பற்றி விளக்கினார்.BIS, சென்னையின் முக்கிய விஞ்ஞானிகள் ஸ்ரீ கே விஜயவீரன், விஞ்ஞானி-டி, ஸ்ரீ கண்ணன் கோவிந்தராஜ், விஞ்ஞானி-டி & ஸ்ரீமதி.அனுரிதா நிதி ஹெம்ரோம், விஞ்ஞானி-பி 12-13 ஜூலை 2022 இல் பங்கேற்பாளர்களுக்கான பயிற்சித் திட்டங்களை நடத்தினார்கள்.
ரசாயனம் மற்றும் உரங்கள் அமைச்சகம்
பெங்கால் ரசாயனங்கள் மற்றும் மருந்துப் பொருட்கள் நிறுவனம், ஒரே நாளில் 51,960 பினாயில் பாட்டில்களை உற்பத்தி செய்த சாதனை
மத்திய ரசாயனங்கள் மற்றும் உர அமைச்சகத்தின் கீழ் செயல்படும் பொதுத்துறை நிறுவனமான பெங்கால் ரசாயனங்கள் மற்றும் மருந்துப் பொருட்கள் நிறுவனம், ஒரே நாளில் 51,960 பினாயில் பாட்டில்களை உற்பத்தி செய்த இதுவரை எட்டியிராத சாதனையைச் செய்துள்ளது. வடக்கு 24 பர்கானாவில் உள்ள இந்த நிறுவனத்தின் தொழிற்சாலை இச்சாதனையைப் புரிந்துள்ளது.
கொவிட்-19 பெருந்தொற்று காலத்தில் நிகழ்த்தப்பட்டுள்ள இந்த சாதனைக்காக மத்திய ரசாயனங்கள் மற்றும் உரத்துறை அமைச்சர் திரு டி வி சதானந்த கவுடா, தொழிற்சாலை நிர்வாகத்தையும், பணியாளர்களையும் பாராட்டி வாழ்த்துத் தெரிவித்துள்ளார்.
பெண்கள் மற்றும் குழந்தை நலன் அமைச்சகம்
மகளிர் மற்றும் குழந்தைகள் மேம்பாட்டு அமைச்சகத்தின் இணை அமைச்சராக டாக்டர் முஞ்சப்பரா மகேந்திர பாய் பொறுப்பேற்றார்
மகளிர் மற்றும் குழந்தைகள் மேம்பாட்டு அமைச்சகத்தின் இணை அமைச்சராக டாக்டர் முஞ்சப்பரா மகேந்திர பாய் இன்று பொறுப்பேற்றார். மூத்த அதிகாரிகள் அப்போது உடன் இருந்தனர்.
மகளிர் மற்றும் குழந்தைகள் மேம்பாட்டு அமைச்சகத்தை தவிர ஆயுஷ் அமைச்சகத்தின் இணை அமைச்சர் பொறுப்பும் அவருக்கு வழங்கப்பட்டுள்ளது.
குஜராத்தில் உள்ள சுரேந்திர நகர் தொகுதியில் இருந்து 16-வது மக்களவைக்கு டாக்டர் மகேந்திர பாய் தேர்ந்தெடுக்கப்பட்டார்.
பொது மருத்துவம் மற்றும் சிகிச்சை முறைகளில் குஜராத் பல்கலைக்கழகத்தில் இருந்து முதுநிலை பட்டத்தை பெற்றுள்ள அமைச்சர், தமது அரசியல் பணியை தொடங்குவதற்கு முன்னர் குஜராத்தில் புகழ்பெற்ற இருதய சிகிச்சை நிபுணராகவும் பேராசிரியராகவும் பணி புரிந்தார்.
-----
(Visitor Counter : 138
அறிவியல் மற்றும் தொழில்நுட்பத்துறை
இருசக்கர வாகன ஓட்டிகளுக்கு புதிய காற்றின் சுவாசம்
புதுதில்லியை சேர்ந்த புதிய தொழில் நிறுவனம் தயாரித்துள்ள, மாசு எதிர்ப்பு தலைக்கவசம், இருசக்கர வாகன ஓட்டிகள் தூய்மையான காற்றை சுவாசிக்க உதவுகிறது. ஷெல்லியோஸ் டெக்னோலேப்ஸ் தயாரித்துள்ள இந்த தலைக்கவசத்தில், புளூடூத்துடன் இணைக்கப்பட்ட செயலி உள்ளது. இந்த செயலி, தலைக்கவசத்தை எப்போது சுத்தம் செய்ய வேண்டும் என்ற தகவலை இருசக்கர வாகன ஓட்டிகளுக்கு தெரிவிக்கிறது.
அறிவியல் மற்றும் தொழில்நுட்பத்துறையின் தொடக்க நிதியை பெற்று, நொய்டாவில் உள்ள அறிவியல் மற்றும் தொழில்முனைவோர் தொழில்நுட்பப் பூங்காவில் தொடங்கப்பட்டுள்ளது.
தலைக்கவசம் தயாரிப்பதில் முன்னணியிலுள்ள நிறுவனங்களுடன், வணிக அடிப்படையிலான ஒப்பந்தங்களில், இந்த புதிய தொழில் நிறுவனம் கையெழுத்திட்டுள்ளது.
குளிர்காலங்களில் புதுதில்லியில் ஏற்படும் காற்று மாசுவால், இருசக்கர வாகன ஓட்டிகள் எதிர்கொள்ளும் பிரச்சினைகளை உணர்ந்து, இந்த தலைக்கவசங்களை ஷெல்லியோஸ் டெக்னோலேப்ஸ் நிறுவனம் தயாரித்துள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853604